CELEX: 52010PC0111
Language: fi
Date: 2010-04-06
Title: Ehdotus: neuvoston täytäntöönpanopäätös luvan antamisesta Saksan liittotasavallalle ja Luxemburgin suurherttuakunnalle soveltaa yhteisestä arvonlisäverojärjestelmästä annetun direktiivin 2006/112/EY 5 artiklasta poikkeavaa toimenpidettä

|

52010PC0111

 Ehdotus: neuvoston täytäntöönpanopäätös luvan antamisesta Saksan liittotasavallalle ja Luxemburgin suurherttuakunnalle soveltaa yhteisestä arvonlisäverojärjestelmästä annetun direktiivin 2006/112/EY 5 artiklasta poikkeavaa toimenpidettä  /* KOM/2010/0111 lopull. - NLE 2010/0070 */  

	[pic] | EUROOPAN KOMISSIO |Bryssel 6.4.2010KOM(2010)111 lopullinen2010/0070 (NLE)Ehdotus:NEUVOSTON TÄYTÄNTÖÖNPANOPÄÄTÖSluvan antamisesta Saksan liittotasavallalle ja Luxemburgin suurherttuakunnalle soveltaa yhteisestä arvonlisäverojärjestelmästä annetun direktiivin 2006/112/EY 5 artiklasta poikkeavaa toimenpidettäPERUSTELUTEHDOTUKSEN TAUSTAEhdotuksen perustelut ja tavoitteetNeuvosto voi yhteisestä arvonlisäverojärjestelmästä 28 päivänä marraskuuta 2006 annetun direktiivin 2006/112/EY, jäljempänä ’alv-direktiivi’, 395 artiklan 1 kohdan nojalla antaa yksimielisesti komission ehdotuksesta jäsenvaltiolle luvan soveltaa mainitun direktiivin säännöksistä poikkeavia erityistoimenpiteitä arvonlisäveron kantamisen yksinkertaistamiseksi tai tietyntyyppisten veropetosten tai veron kiertämisen estämiseksi.Komission pääsihteeristö kirjasi 15. lokakuuta 2009 saapuneeksi Saksan liittotasavallan kirjeen ja 18. marraskuuta 2009 Luxemburgin suurherttuakunnan kirjeen, joissa pyydettiin lupaa soveltaa alv-direktiivin 5 artiklasta poikkeavaa toimenpidettä. Komissio antoi alv-direktiivin 395 artiklan 2 kohdan mukaisesti kyseisten jäsenvaltioiden pyynnöt tiedoksi muille jäsenvaltioille 25. helmikuuta 2010 päivätyllä kirjeellä. Komissio ilmoitti 2. maaliskuuta päivätyllä kirjeellä Saksan liittotasavallalle ja Luxemburgin suurherttuakunnalle, että sillä on kaikki pyyntöjen arvioimiseen tarvittavat tiedot.Yleinen taustaSaksan liittotasavalta ja Luxemburgin suurherttuakunta päättivät helpottaa alueidensa välistä tieliikennettä ja kauttakulkua tekemällä sopimuksen, jolla liitetään toisiinsa Saksan Bundesstrasse B 419 ja Luxemburgin valtatie N1 Wellenin ja Grevenmacherin välillä, sekä kunnostaa tätä tarkoitusta varten Moselin ylittävän rajasillan Saksan ja Luxemburgin puolella. Kyseinen rajasilta ulottuu Saksan liittotasavallan alueelta Luxemburgin suurherttuakunnan alueelle yli Mosel-joen, joka virtaa niiden yhteisesti hallinnoiman alueen läpi.Sopimuksen mukaan rajasillan työmaan ja itse sillan katsotaan sijaitsevan alv:n kannalta Luxemburgin suurherttuakunnan alueella, kun on kyse sillan kunnostamiseen tai kunnossapitoon tarkoitetuista tavaroiden luovutuksista, palvelujen suorituksista ja yhteisöhankinnoista.Tavanomaisten sääntöjen mukaan alv-direktiivin 5 artiklassa säädetty alueperiaate edellyttäisi, että Saksassa toteutetusta kunnostamisesta ja kunnossapidosta kannettaisiin Saksan arvonlisävero. Samoin Luxemburgin alueella toteutettuun kunnostamiseen ja kunnossapitoon olisi sovellettava Luxemburgin arvonlisäveroa. Näiden sääntöjen soveltaminen merkitsisi kuitenkin sitä, että verollisten liiketoimien paikka määräytyisi sen alueen mukaan, jolla kukin työvaihe suoritetaan. Lisäksi yhteisesti hallinnoidulla alueella tehtyjä töitä ei voisi verottaa yksipuolisesti.Saksan liittotasavalta ja Luxemburgin suurherttuakunta katsovat, että tavanomaisten sääntöjen soveltaminen mutkistaisi kyseisistä töistä vastaavien yritysten verotusta ja että sopimukseen sisältyvät veromääräykset ovat perusteltuja yritysten verovelvoitteiden yksinkertaistamiseksi. Komissiokin katsoo, että näissä tapauksissa kunnostus- ja kunnossapitotöiden yhtenäinen verotus johtaa yksinkertaistamiseen, joka helpottaa verosääntöjen soveltamista kyseisissä yrityksissä verrattuna tilanteeseen, jossa sovellettaisiin tavanomaisia sääntöjä.Voimassa olevat aiemmat säännöksetNeuvosto on useasti antanut jäsenvaltioille luvan poiketa alueperiaatteesta raja-alueilla toteutettavissa hankkeissa.ASIANOMAISTEN OSAPUOLTEN KUULEMINEN JA VAIKUTUSTEN ARVIOINTIIntressitahojen kuuleminen |Ei koske tätä ehdotusta. |Asiantuntijatiedon käyttö |Ulkopuolisia asiantuntijoita ei tarvittu. |Vaikutusten arviointi Päätösehdotuksen tarkoituksena on yksinkertaistaa rajasillan kunnostamiseen ja kunnossapitoon liittyvää arvonlisäveromenettelyä, joten sillä voi olla myönteisiä taloudellisia vaikutuksia. Vaikutukset ovat joka tapauksessa vähäiset poikkeuksen soveltamisalan kapeuden vuoksi. |EHDOTUKSEEN LIITTYVÄT OIKEUDELLISET NÄKÖKOHDATEhdotetun toimen lyhyt kuvausSaksan liittotasavallalle ja Luxemburgin suurherttuakunnalle annetaan lupa poiketa arvonlisäveron alueperiaatteen soveltamisesta näiden maiden välisen rajasillan kunnostamisessa ja kunnossapidossa.OikeusperustaAlv-direktiivin 395 artikla.ToissijaisuusperiaateJäsenvaltion, joka haluaa ottaa käyttöön alv-direktiivistä poikkeavia toimenpiteitä, on direktiivin 395 artiklan mukaan saatava siihen neuvoston lupa, joka annetaan neuvoston päätöksenä. Näin ollen ehdotus on toissijaisuusperiaatteen mukainen.SuhteellisuusperiaateEhdotus on suhteellisuusperiaatteen mukainen seuraavista syistä.Päätös koskee jäsenvaltioille niiden omasta pyynnöstä annettavaa lupaa, eikä siihen liity velvollisuuksia.Koska poikkeuksen soveltamisala on hyvin suppea, erityistoimenpide on tavoitteeseensa nähden oikeasuhteinen.Sääntelytavan valintaAlv-direktiivin 395 artiklan mukaan yhteisistä alv-säännöistä voidaan poiketa vain, jos neuvosto antaa siihen luvan yksimielisellä päätöksellä, jonka se tekee komission ehdotuksesta. Neuvoston päätös on parhaiten soveltuva sääntelytapa myös siitä syystä, että se voidaan osoittaa yksittäisille jäsenvaltioille.TALOUSARVIOVAIKUTUKSETEhdotuksella ei ole vaikutuksia yhteisön talousarvioon.2010/0070 (NLE)Ehdotus:NEUVOSTON TÄYTÄNTÖÖNPANOPÄÄTÖSluvan antamisesta Saksan liittotasavallalle ja Luxemburgin suurherttuakunnalle soveltaa yhteisestä arvonlisäverojärjestelmästä annetun direktiivin 2006/112/EY 5 artiklasta poikkeavaa toimenpidettäEUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen,ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY[1] ja erityisesti sen 395 artiklan 1 kohdan,ottaa huomioon Euroopan komission ehdotuksen,sekä katsoo seuraavaa:1.  Komission pääsihteeristö kirjasi 15 päivänä lokakuuta 2009 saapuneeksi Saksan liittotasavallan kirjeen ja 18 päivänä marraskuuta 2009 Luxemburgin suurherttuakunnan kirjeen, joissa pyydettiin lupaa soveltaa rajasillan kunnostamiseen ja kunnossapitoon direktiivin 2006/112/EY säännöksistä poikkeavaa toimenpidettä.2.  Komissio ilmoitti direktiivin 2006/112/EY 395 artiklan 2 kohdan mukaisesti Saksan liittotasavallan ja Luxemburgin suurherttuakunnan pyynnöistä muille jäsenvaltioille 25 päivänä helmikuuta 2010 päivätyllä kirjeellä. Komissio ilmoitti 2 päivänä maaliskuuta 2010 päivätyllä kirjeellä Saksan liittotasavallalle ja Luxemburgin suurherttuakunnalle, että sillä on kaikki pyyntöjen arvioimiseen tarvittavat tiedot.3.  Toimenpiteen tarkoituksena on Moselin ylittävän rajasillan kunnostamiseen ja kunnossapitoon tarkoitettujen tavaroiden luovutusten, palvelujen suoritusten ja yhteisöhankintojen osalta katsoa, että silta ja sen työmaa sijaitsevat kokonaisuudessaan Luxemburgin suurherttuakunnan alueella asianomaisten kahden maan sopimuksen mukaisesti.4.  Ilman erityistoimenpidettä olisi tarpeen määritellä, onko verotuspaikka Saksan liittotasavalta vai Luxemburgin suurherttuakunta. Saksan alueella toteutetusta rajasiltaa koskevasta työstä kannettaisiin Saksan arvonlisävero ja Luxemburgin suurherttuakunnan alueella toteutetusta työstä Luxemburgin arvonlisävero. Lisäksi silta ylittää yhteisesti hallinnoidun alueen, jolla toteutettavia töitä ei voida yhden luovutus- ja suorituspaikan määrittämiseksi osoittaa tehdyiksi yksinomaan jommankumman jäsenvaltion alueella.5.  Toimenpiteen tarkoituksena on siksi yksinkertaistaa kyseisen sillan kunnostusta ja kunnossapitoa koskevaa verotusta.6.  Poikkeus ei vaikuta kielteisesti arvonlisäverosta kertyviin yhteisön omiin varoihin,ON HYVÄKSYNYT TÄMÄN TÄYTÄNTÖÖNPANOPÄÄTÖKSEN:1 artiklaPoiketen siitä, mitä direktiivin 2006/112/EY 5 artiklassa säädetään, Saksan liittotasavalta ja Luxemburgin suurherttuakunta saavat katsoa, että Moselin ylittävä nykyinen rajasilta, joka yhdistää toisiinsa Saksan moottoritien B 419 ja Luxemburgin moottoritien N1 Wellenin ja Grevenmacherin välillä, sekä sen työmaa sijaitsevat kokonaan Luxemburgin suurherttuakunnan alueella, kun on kyse kyseisen sillan kunnostamiseen tai kunnossapitoon tarkoitetuista tavaroiden luovutuksista, palvelujen suorituksista tai yhteisöhankinnoista.2 artiklaTämä täytäntöönpanopäätös on osoitettu Saksan liittotasavallalle ja Luxemburgin suurherttuakunnalle.Tehty BrysselissäNeuvoston puolestaPuheenjohtaja [1] EUVL L 347, 11.12.2006, s. 1.